Ինքնաթիռային միջադեպից մոտ մեկ ամիս անց Ռուսաստանի ՕՏՈՒ թռիչքների անվտանգության ծառայության ղեկավար, գեներալ-լեյտենանտ Սերգեյ Բայնետովը հայտարարեց, որ SU-24M-ի «սև արկղն» ունի ներքին լուրջ վնասվածքներ, և հնարավոր չէ վերծանել դրա միկրոսխեմաների տեղեկատվությունը[142]։ Էրդողանն այդ կապակցությամբհայտարարեց. «Ռուսաստանը «սև արկղերի» տեղեկատվության հարցը վերածել է քարոզչական շոուի՝ հայտարարելով, որ վնասվածքի պատճառով անհնար է կարդալ դրանց տեղեկատվությունը։ Մենք վստահ ենք մեզ վրա։ Նման շոուն դժվարին իրավիճակում է դնում նրանց, ովքեր ցանկանում են օգուտ քաղել դրանից»[143]։